తెలంగాణలో మహిళా తహసీల్దార్ దారుణహత్య WATCH LIVE TV
రియోలో హాకీ గోల్ కీపర్‌గా తెలుగమ్మాయి
రియో ఒలింపిక్స్‌కు వెళ్లనున్న భారత హాకీ జట్టులో ఓ తెలుగమ్మాయి చోటు దక్కించుకుంది. ఆమె ఎవరో తెలుసా?
TNN | Updated:
Jul 26, 2016, 06:10PM IST
రియో ఒలింపిక్స్‌కు వెళ్లనున్న భారత హాకీ జట్టులో ఓ తెలుగమ్మాయి చోటు దక్కించుకుంది. చిత్తూరు జిల్లాకు చెందిన నీరజ రెండో గోల్ కీపర్‌గా రియో ఒలింపిక్స్‌‌కు ఎంపికైంది. విశ్వ క్రీడలైన ఒలింపిక్స్‌కు దక్షిణ భారతదేశం నుంచి ఓ హాకీ క్రీడాకారిణి ఎంపిక కావడం ఇదే తొలిసారి. తలకోన అటవీ ప్రాంతంలోని ఎర్రవారిపాలెం గ్రామానికి చెందిన నీరజ తల్లిదండ్రులు వ్యవసాయ కూలీలు. పాఠశాల పీఈటీ ప్రోత్సాహంతో హాకీపై ఇష్టాన్ని పెంచుకున్న ఆమె కష్టపడి భారత జట్టులో స్థానం సంపాదించింది. తర్వాత తిరుపతి అకాడమీలో శిక్షణ పొందుతూ విద్యాభ్యాసం పూర్తి చేసిన ఆమె జూనియర్స్‌, సబ్‌ జూనియర్స్‌ టీంలకు గోల్‌ కీపర్‌ బాధ్యతలు నిర్వర్తించింది. నాలుగున్నరేళ్ల పాటు అక్కడ శిక్షణ తీసుకున్న తర్వాత హైదరాబాద్‌లో శిక్షణ పొందింది. ఆరు అడుగుల ఎత్తుండటం రజనీకి కలిసి వచ్చింది. ఆమె ఇప్పటివరకు 49 అంతర్జాతీయ మ్యాచ్‌లకు ప్రధాన గోల్‌ కీపర్‌గా వ్యవహరించింది. పంజాబ్‌‌కు చెందిన సవిత ఒలింపిక్స్‌కు ప్రధాన గోల్‌ కీపర్‌గా ఎంపికైంది. ఆమెకు రెండొందల అంతర్జాతీయ మ్యాచ్‌లు ఆడిన అనుభవం ఉంది. ఏ కారణాల వల్లనైనా ప్రధాన గోల్‌కీపర్‌ తప్పుకుంటే ఆ స్థానాన్ని రజని భర్తీ చేస్తుంది. స్పోర్ట్స్ కోటాలో రైల్వే ఉద్యోగం సాధించిన రజనీ ముంబైలో టీసీగా ఉద్యోగం చేస్తోంది. రైల్వే హాకీ మహిళా జాతీయ జట్టుకు గోల్‌కీపర్‌గానూ ప్రాతినిధ్యం వహిస్తోంది.